Tore Syvertsen

Tore Syvertsen (født 1948) er en norsk plateprodusent, komponist, manager og bassist.

Han vokste opp på Grønland i Oslo, og har blant annet utdannelse som trompetist fra Musikkonservatoriet i Oslo, og senere økonomiutdannelse fra BI. I 1979 ble han gift med Mayte Mateos, frontfiguren i den spanske jenteduoen Baccara, som han møtte i forbindelse med konsertene deres i Skandinavia i 1977.

Da Baccara ikke kom til Norge, men kun spilte i Sverige og Danmark, ble Syvertsen sendt avsted for å overlevere dem norske sølv- og gullplater. Han fulgte også med duoen til Østerrike, og ble etter at den originale besetningen hadde skilt lag, manager og konsertarrangør for Mayte og hennes senere samarbeidspartnere. Tore Syvertsen innehar stadig de samme arbeidsoppgavene for Baccara.Se Baccara Management Tore Syvertsen , Baccara News page 2004 og Baccara Fan Club Sites 

 Karriere som musiker 
Syvertsen startet sin musikerkarriere som medlem av shadowsbandet The Cardigans.

Fra januar 1968 til juli 1969 spilte Syvertsen bassgitar i The Beatnicks. De turnerte da blant annet i Danmark, Tyskland og Israel. Høsten 1969 ble han med i Jumbo. De andre medlemmene var Svein Finjarn, Freddy Lindquist og Leif Jensen. Jumbo utga to singler, men ettersom Syvertsen gikk lei og trakk seg, ble gruppa oppløst mens de forberedte seg på å lage et album.Albumet ble imidlertid gjort ferdig og utgitt i 1970 under navnet Finnjarn/Jensen. Både Freddy Lindquist og Arild Krosby bidro på plata, mens Arne Kvikstad og Grete Christoffersen var med på en sang hver. Grete Christoffersen leste også en tekst, som ble lagt på en av låtene.

1970 oppsto bandet Fresh Air, som besto av Svein Finjarn, Finn John Andresen, Leif Hemmingsen og Arne Østhagen. Sistnevnte ble imidlertid ganske raskt erstattet av Tore Syvertsen på bass. Studioopptak fra Roger Arnhoffs ABC Lydstudio av «See the Light» og deres tolkning av John Lennons «Working Class Hero» ble brukt som playback da gruppa opptrådte på NRK Fjernsynet.«See the Light» ble først utgitt på en samleplate over norsk rock i 1975, og «Working Clas Hero» på en tilsvarende samle-LP utgitt av Den norske bokklubben i 1982. Senere ble begge låtene tatt med på Svein Finjarns doble jubileumsalbum Big 50 (Tylden & Co, 2006). Se Willy B.: Norge i rock, beat & blues. Del 1 1955 - 1971, Oslo 1983, s. 89-90 og sleevenotes til de nevnte LP-ene coverne og booklets til CD-utgivelsene.
 Produsent og manager 
Syvertsen begynte nå å arbeide for PolyGram, og startet sammen med Stein Robert Ludvigsen formidlingsfirmaet «Artist» for å promotere og gi de ulike artistene som de arbeidet med i studio spillejobber.

Tore Syvertsen ble i denne tiden manager for bl.a. Prudence, og ble senere involvert i Jahn Teigens karriere, da han valgte å starte som soloartist.Tore Syvertsen er omtalt i kapittelet «Manageren» i musikkjournalist Morten Stenslands bok Om Jahn Teigen (2008).  Med Ludvigsen som konsertsjef ble han dessuten med som stagemanager for de to Ragnarockfestivalene, som ble holdt i Holmenkollen i 1973 og 1974.

Tore Syvertsen overtok på bass i Prudence da bassisten deres Kjell Ove Riseth. Syvertsen var medkomponist på Jahn Teigens singlehit «Min første kjærlighet», med Kim Hansen som tekstforfatter.I ett år lå Tore Syvertsen i strid med TONO, som pga. manglende melodiutskrift nektet å betale ham for rettighetene til sangen. Til sist vant han frem og fikk medhold og erstatning fra organisasjonen.

Syvertsen produserte Jahn Teigens soloalbum This Year’s Loser (RCA, 1978), Prima Vera (RCA, 1977), Brakara (RCA, 1978) og Salmer og sanger vi gjerne hiver (RCA, 1979) for komigruppen Prima Vera, Jan Inge Rasmussens Rasmusikk (Musica, 1975),Foruten å være produsent og arrangør på Rasmusikk, spilte Syvertsen også bass, gitar, diverse rytmeinstrumenter, og koret på plata. En del av sporene er gjenutgitt på Rasmussens dobbelt-CD 1760 (Felix Records, 2010). Trygve Hoffs debutalbum Kokfesk & ballade (RCA Victor 1979) og Dele med dæ (RCA Victor 1983), Tom Mathisens første soloalbum, Det lille som skal til! (RCA 1980), Bergtatt (album) (PolyGram 1981) for Stein Ove Berg,Hilde Heltberg og Marius Müller bidro på Stein Ove Bergs album., og debut-LP-en til Hilde Heltberg, som bar hennes eget navn som tittel (Talent 1982).

 Diskografi 
 The Beatniks 
Album
 Norsk rocks gyldne år (1981)
 Celebrating 40 Years of Excellence (2000)
 The Beatniks 50 (2011)
Singler
 Good Day Jaqueline/I Remember (1968)
 Fly Me to the Moon/Silly Pete (1968)
 With a Little Help From My Friends/Good Times (1968)
 Reach Out/I Feel Good (1969)
 Jumbo 
 UFO/Wring That Neck (1969)
 Ta beina fatt/Hjørdis (1969)
 Andre deltagelser 
 Phonogram: Hot Socks (Norway Rocks) (1975)
 Jan Inge Rasmussen: Rasmusikk (1975)
 Ole Ivars: Ole Ivars på farten igjen (1975)
 Howards: Howards (1975)
 Ole Ivars: Ole Ivars farter videre (1975)
 Hans Majestets Kongens Gardes musikkorps: De blåser i tjenesten (1976)	
 Ole Ivars: Bli vår gjest (1976)
 Prima Vera: Du er eit svin/Jeg bare sitter her og kjeder meg (1977)
 Prima Vera: Prima Vera (1977)
 Anita Skorgan: Casanova (1977)
 Kniplia Pukkverk: Fest i Kniplia (1977)
 Jahn Teigen: Jeg gi'kke opp/Ingenting er evig/Ruth's vals (1978)
 Jahn Teigen: Mil etter mil/Claudius/I natt er jeg din (1978)
 Lennie & The Hawks: Lennie & The Hawks (1978)
 Jahn Teigen: This Year's Loser (1978)
 Prima Vera: Brakara (1978)
 Jahn Teigen: Har du lyst på litt mer/Sala Palmer/Dans (1979)
 Jahn Teigen: En dags pause (1979)
 Prima Vera: Salmer og sanger vi gjerne hiver (1979)
 Trygve Hoff: Kokfesk & Ballade (1979)
 Prima Vera: Best of Ebba (1980)
 Jahn Teigen: Mentalkrem (1980)
 Anita Skorgan: De fineste (1980)
 Thor-Erics: Med lite tur... (1980)
 Prima Vera: Det är Sverige som är bra/Så lycklig i Norge/Två minuters tystnad (1980)
 Jahn Teigen: Ja/Nei (instrumental) (1980)
 Tom Mathisen: Det lille som skal til (1980)
 Stein Ove Berg: La ordene få ligge/Lørdag (1981)
 Small Town Singers: Du måste ta vara på glädjen (1981)
 Stein Ove Berg: Bergtatt (1981)
 Jahn Teigen: Klar dag/instamatik (1982)
 Hilde Heltberg: Hilde Heltberg (1982)
 Mayte Mateos: Malagueña/Temptation (1982)
 Svein Finjarn: The First 25 Years (1982)
 Polydor: Norsk Rock (1983)
 Trygve Hoff: Dele med dæ (1983)
 Jahn Teigen: Hopp 78–83 (1983)
 Hilde Heltberg: Du og jeg (1984)
 Trygve Hoff: Midt i livet (1985)
 Hilde Heltberg: Hilde Heltberg's ballader (1985)
 Mayte Mateos: I Do I Do/When I Get Lonely (1988)
 Trygve Hoff: Snart gryr en dag (1988)
 Jahn Teigen: I skyggen av en drøm/Har du lyst på litt mer (1989)
 Jiws: Levende dansemusikk (1989)
 Jahn Teigen: Jahn Teigen (1989)
 Mayte Mateos: Quizas, Quizas, Quizas/Torero (1989)
 Jahn Teigen: Smil/Mil etter mil (1990)
 Lasse Johansen: Lasse synger Ole Ivars (1991)
 Jahn Teigen: Gi meg fri/Drøm ditt liv (1992)
 Jahn Teigen: Esilio paradiso (1992)
 Jahn Teigen: Rondo (1993)
 Vertigo Records: Norske Riff og Tordenskrall 1967–1992: Norsk hardrock gjennom 25 år (1993)
 Jahn Teigen: Min første kjærlighet (1994)
 Meiju Suvas: Ystäväsi aina (1994)
 Jahn Teigen: Jahn Teigens beste (Litt av historien) (1994)
 Jannicke Abrahamsen: Jannicke 6 (1995)
 Jahn Teigen: Hele historien 1967–1994 (1995)
 Hymn: Har en drøm – 17 norske instrumentale ballader (1996)
 Prima Vera: The Prima Vera Show (1999)
 Baccara: The Golden Hits of Baccara (1999)
 Baccara: Baccara 2000 (1999)
 Rynka: Kloumanns allé (1999)
 Baccara: Suurimmat Hitit (2000)
 Prima Vera:  Rest of the best vol 2,5 (2000)
 Baccara: Baccara (2000)
 Universal: Reklame favoritter 2 (2002)
 Ræga Råkkers: Det er ikke ræger alt som lukter (2003)
 NRK/Universal Music: Norsk Rocks Historie Vol. 4: Rhytm'n blues & psykedelia 1966-1969 (2004)
 Jahn Teigen: Fra null til gull (2004)
 Vikåsen skole: Vikåsen skole 2006 (2006)
 Svein Finjarn: Big 50 (2006)
 Tweens: Tweens Hitmix (2007)
 Penthouse Playboys: Elske i sneen (2008)
 Trygve Hoff: Kokfesk & Ballader (2008)
 ZYX Music: I Love ZYX Italo Disco Collection 8 (2008)
 Vagabond: Vagabond (2009)
 Anita Skorgan: Hele veien (2009)
 Jahn Teigen: 40 største hits (2009)
 ZYX Music: I Love ZYX Italo Disco Collection 10 (2009)
 Jahn Teigen: Jahn Teigen fra Tønsberg (2011)

 Litteratur 
 Willy B.: Norge i rock, beat & blues. Del 1 1955 – 1971. Oslo 1983. ISBN 82-7316-163-3
 Jan Eggum, Bård Ose og Siren Steen: Norsk pop & rock leksikon. 2. utgave. Vega forlag. Oslo 2005. ISBN 978-82-92-48909-3
 Morten Stensland: «Manageren. Tore Syvertsen forteller» (s. 84-117). I: Om Jahn Teigen''. Aschehoug. Oslo 2008. ISBN 978-82-03-23412-5

 Referanser 

 Eksterne lenker 
 Biografiske notater på Rockipedia.
 Biografiske notater på Groove.
 Tore Syvertsens diskografi

Kategori:Norske plateprodusenter
Kategori:Norske bassister
Kategori:Personer fra Oslo
Kategori:Fødsler i 1948